

**บันทึกข้อตกลงการให้ทุนสนับสนุนการวิจัย สำหรับบุคลากรมหาวิทยาลัยมหาสารคาม**

**จากการอนุมัติแผนปฏิบัติงานและแผนการใช้จ่ายงบประมาณ และการเบิกจ่ายงบประมาณ**

**ประจำปีงบประมาณ พ.ศ. 2568 ของกองทุนส่งเสริมวิทยาศาสตร์ วิจัยและนวัตกรรม**

**สำหรับงบประมาณสนับสนุนงานมูลฐาน (Fundamental Fund) ให้แก่ มหาวิทยาลัยมหาสารคาม**

**\*\*\*\*\*\*\*\*\*\*\*\*\*\*\*\*\*\*\*\*\***

**ก. การให้และรับเงินอุดหนุน**

บันทึกข้อตกลงนี้ทำขึ้น ณ มหาวิทยาลัยมหาสารคาม ตั้งอยู่เลขที่ 41 หมู่ 20 ตำบลขามเรียง อำเภอ  
กันทรวิชัย จังหวัดมหาสารคาม 44150 เมื่อวันที่ เดือน พ.ศ. ระหว่าง กองส่งเสริมการวิจัยและบริการวิชาการ มหาวิทยาลัยมหาสารคาม โดย ศาสตราจารย์ ดร.อนงค์ฤทธิ์ แข็งแรง ตำแหน่ง รองอธิการบดีฝ่ายพัฒนาโครงสร้างพื้นฐาน วิจัย และนวัตกรรม ซึ่งได้รับมอบหมายจากอธิการบดี ในบันทึกข้อตกลงนี้จะเรียกว่า **“ผู้ให้ทุน”** ฝ่ายหนึ่ง กับ นาย/นาง/นางสาว/อื่นๆ.................................................................................... เลขประจำตัวประชาชน ...................................... อายุ ……... ปี ตำแหน่ง….....……………............…………………สังกัด……………................…......………….… โทรศัพท์.....................................E-mail: …………..……….…………………อยู่บ้านเลขที่ …..…… ถนน ……....………….. ตำบล/แขวง ….....…............…............. อำเภอ/เขต …………….…………………………….... จังหวัด ……………………………………….………. และคณะผู้ที่มีชื่อตอนท้ายบันทึกข้อตกลงนี้ จำนวน …..(จำนวนผู้ร่วมโครงการ)…... คน ในฐานะ **หัวหน้าโครงการวิจัย** ซึ่งในบันทึกข้อตกลง ต่อไปนี้ เรียกว่า **“ผู้รับทุน”** อีกฝ่ายหนึ่ง

ทั้งสองฝ่ายได้ทำบันทึกข้อตกลง โดยมีสาระสำคัญ ดังนี้

ข้อ 1 สกสว. พิจารณาแล้ว เห็นชอบให้ดำเนินการตามแผนการปฏิบัติงานและแผนการใช้จ่ายงบประมาณ ให้กับมหาวิทยาลัยมหาสารคาม เพื่อจัดทำคำรับรองการปฏิบัติตามเงื่อนไขของการอนุมัติงบประมาณ ด้านวิทยาศาสตร์ วิจัยและนวัตกรรม ประจำปีงบประมาณพ.ศ. 2568 และให้หน่วยรับงบประมาณนำเข้าข้อมูลในระบบข้อมูลสารสนเทศวิจัยและนวัตกรรมแห่งชาติ (NRIIS)

กองส่งเสริมการวิจัยและบริการวิชาการ มหาวิทยาลัยมหาสารคาม ตกลงจัดสรรเงินอุดหนุนการวิจัยให้กับนักวิจัยที่ได้รับทุนสนับสนุนการวิจัยประจำปีงบประมาณ พ.ศ. 2568 วงเงินงบประมาณ จำนวนเงิน บาท (จำนวนเงินตัวอักษรบาทถ้วน) เรื่อง “ชื่อเรื่อง” ซึ่งต่อไปนี้ในบันทึกข้อตกลงนี้จะเรียกว่า “โครงการวิจัย” โดยมีระยะเวลาดำเนินการ 12 เดือน ตั้งแต่ 1 ตุลาคม 2567 – 30 กันยายน 2568 โดยมีรายละเอียดการจ่ายเงินดังนี้ - งวดที่ 1 จำนวนร้อยละ 60 หลังจากลงนามในบันทึกข้อตกลง เป็นเงิน จำนวนเงิน บาท (จำนวนเงินตัวอักษรบาทถ้วน) โดยผ่านขั้นตอนของมหาวิทยาลัยแล้ว และรายงานการวิจัยและนวัตกรรมเบื้องต้น ภายใน 1 เดือน นับแต่วันลงนามในบันทึกข้อตกลงนี้ โดยบันทึกข้อมูลลงในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ถูกต้องและครบถ้วน

- งวดที่ 2 จำนวนเงินที่เหลือร้อยละ 30 เป็นเงิน จำนวนเงิน บาท (จำนวนเงินตัวอักษรบาทถ้วน) เมื่อคณะกรรมการบริหารงานวิจัยเห็นชอบร่างรายงานฉบับสมบูรณ์ รายงานการเงิน บทความวิจัย (manuscript) พร้อมหลักฐานที่ส่งไปยังวารสารที่มีมาตรฐานในระดับนานาชาติที่อยู่ในฐานข้อมูลสากล **Scopus** Quartile **ระบุ Q**  จำนวน บทความ และมีการรายงานความก้าวหน้ารอบ 6 เดือน ภายในเดือนเมษายน 2568 โดยบันทึกข้อมูลลงในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ถูกต้องและครบถ้วน ตามระยะเวลาที่กำหนดไว้

- งวดที่ 3 จำนวนเงินร้อยละ 10 เป็นเงิน จำนวนเงิน บาท (จำนวนเงินตัวอักษรบาทถ้วน) โดยผู้รับทุนจะต้องส่งเล่มรายงานฉบับสมบูรณ์ (ที่ผ่านความเห็นชอบจากคณะกรรมการบริหารงานวิจัยแล้ว) จำนวน 1 เล่ม และบันทึกข้อมูล (แนบไฟล์ PDF) ลงในระบบข้อมูลสารสนเทศวิจัยและนวัตกรรมแห่งชาติ (NRIIS) เป็นที่เรียบร้อยแล้วมายังกองส่งเสริมการวิจัยและบริการวิชาการเพื่อเสนอคณะกรรมการบริหารงานวิจัยประกอบการพิจารณา ภายในวันที่ 30 กันยายน 2568 และมีการรายงานข้อมูลผลผลิตที่เกิดขึ้นจริงในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ถูกต้องและครบถ้วน ดังนี้ (ให้ระบุประเภทผลผลิตตามที่ระบุไว้ในระบบ NRIIS)

เช่น

1. กำลังคน หรือหน่วยงานที่ได้รับการพัฒนาทักษะ

- 1.1 นิสิต/นักศึกษาระดับปริญญาตรี จำนวน….คน

2. ต้นฉบับบทความวิจัย (Manuscript)  
 - 2.4 ต้นฉบับบทความวิจัยที่ยื่นตีพิมพ์ในวารสารระดับนานาชาติจำนวน….เรื่อง

4. ต้นแบบผลิตภัณฑ์ หรือเทคโนโลยี/กระบวนการใหม่ หรือ นวัตกรรมทางสังคม

- 4.1 ต้นแบบผลิตภัณฑ์ (Prototype) ระดับห้องปฏิบัติการ จำนวน....ต้นแบบ

ทั้งนี้ ผู้รับทุนจะต้องดำเนินการส่งหลักฐานการตีพิมพ์เผยแพร่หรือแบบตอบรับการตีพิมพ์ (Accepted Letter) เผยแพร่ผลงานวิจัยในวารสารวิชาการที่มีมาตรฐานในระดับนานาชาติที่อยู่ในฐานข้อมูลสากล **Scopus** Quartile **ระบุ Q**  จำนวน บทความ (วารสารจะต้องอยู่ใน **Database** ของฐานข้อมูล Scopus)   
จำนวน บทความ และบทความวิจัยจะต้องปรากฏอยู่ใน Database ของฐานข้อมูลตามบันทึกข้อตกลง จึงจะถือว่าปิดโครงการวิจัยอย่างสมบูรณ์ และกองส่งเสริมการวิจัยและบริการวิชาการ จะดำเนินการส่งหนังสือเพื่อยืนยันการปิดทุนไปยังผู้รับทุน

ข้อ 2 เมื่อสิ้นสุดระยะเวลาการดำเนินโครงการวิจัย หากผู้รับทุนไม่สามารถดำเนินโครงการวิจัยให้แล้วเสร็จตามระบุได้ ให้ผู้รับทุนขอ**ขยายระยะเวลาได้ตั้งแต่วันที่ 1 ตุลาคม 2568 ไปถึงวันที่ 31 มีนาคม 2569 ระยะเวลา 6 เดือน** ทั้งนี้ให้อยู่ในดุลยพินิจของกรรมการบริหารงานวิจัยเป็นผู้ชี้ขาด

เมื่อครบระยะเวลาการดำเนินการวิจัยแล้ว นักวิจัยจะต้องส่งรายงานสรุปผลการดำเนินการและสรุปรายงานการใช้จ่ายเงินที่ได้รับทุนสนับสนุนการวิจัยแก่กองส่งเสริมการวิจัยและบริการวิชาการ

ข้อ 3 กรณีเงินเหลือจากการดำเนินการวิจัย นักวิจัยต้องนำส่งเงินอุดหนุนคงเหลือ พร้อมดอกเบี้ยรวมทั้งเงินคงเหลือจากโครงการวิจัยคืนแก่กองส่งเสริมการวิจัยและบริการวิชาการ โดยภายใน 60 วัน

**ข. การดำเนินการ**

ข้อ 4 นักวิจัย ได้ทราบ เข้าใจและจะดำเนินการตามกฎหมาย ระเบียบ ข้อบังคับ หลักเกณฑ์และประกาศที่เกี่ยวข้องกับบันทึกข้อตกลงนี้

ข้อ 5 นักวิจัยต้องใช้เงินทุนสนับสนุนการวิจัย ดำเนินการตามวัตถุประสงค์ของการวิจัยและแผนงานวิจัย

ข้อ 6 บรรดาการจัดซื้อจัดจ้างของโครงการวิจัย ให้เป็นไปตามอัตราหรือหลักเกณฑ์ของมหาวิทยาลัยมหาสารคาม

ข้อ 7 การเปลี่ยนแปลงวงเงินของแผนงานและโครงการวิจัย สามารถดำเนินการได้ไม่เกินร้อยละ 20 ของวงเงินงบประมาณในแผนงานและโครงการวิจัยนั้น

ข้อ 8 นักวิจัย ต้องให้ความร่วมมือและอำนวยความสะดวกแก่กองส่งเสริมการวิจัยและบริการวิชาการ และสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ในการตรวจสอบการดำเนินการตามโครงการวิจัย

ข้อ 9 การขยายหรือเปลี่ยนแปลงระยะเวลาตามบันทึกนี้ นักวิจัยต้องแจ้งให้กองส่งเสริมการวิจัยและบริการวิชาการ ทราบล่วงหน้าอย่างน้อย 60 วัน ก่อนวันสิ้นสุดบันทึกข้อตกลงนี้

**ค. ผลงาน**

ข้อ 10 นักวิจัย ต้องบันทึกผลการดำเนินการและรายงานการใช้จ่ายงบประมาณที่ได้รับทุน หลังจากเริ่มดำเนินการตามบันทึกข้อตกลงนี้ดังนี้

- รายงานความก้าวหน้าและการใช้จ่ายเงินที่ได้รับทุนสนับสนุนการวิจัย ภายใน 3 เดือน (ตุลาคม – ธันวาคม 2567) หลังจากทำบันทึกข้อตกลงแล้ว ในระบบ NRIIS

- รายงานความก้าวหน้าและการใช้จ่ายเงินที่ได้รับทุนสนับสนุนการวิจัยเพื่อเสนอต่อคณะกรรมการบริหารงานวิจัยมหาวิทยาลัยมหาสารคาม ภายใน 120 วัน หรือ 6 เดือน (มกราคม – มีนาคม 2568)

- นำส่งผลการดำเนินการโครงการวิจัย รายงานการใช้จ่ายงบประมาณ และรายงานผลสัมฤทธิ์ของโครงการวิจัย หลังจากที่ครบกำหนดสิ้นสุดบันทึกข้อตกลงนี้ ภายใน 180 วัน หรือ 12 เดือน (เมษายน – กันยายน 2568)

- รายงานผลลัพธ์ (Outcome) และผลกระทบ (Impact) ของผลงานพัฒนาโครงการวิจัยและนวัตกรรมต่อเนื่อง (เมษายน – กันยายน 2568)

ทั้งนี้ การเผยแพร่ข้อมูล ข่าวสารอันเกี่ยวกับโครงการวิจัยในการสัมมนา การบรรยาย การเรียนการสอน การอบรม หรือการประชาสัมพันธ์ไม่ว่าในสิ่งพิมพ์หรือสื่อใด ผู้รับทุนจะต้องกล่าวอ้างหรือระบุข้อความด้วยว่า **“โครงการวิจัยนี้ได้รับการสนับสนุนจากเงินทุนอุดหนุนการวิจัยจากกองทุนส่งเสริมวิทยาศาสตร์ วิจัยและนวัตกรรม” หรือ “This research project was financially supported by Thailand Science Research and Innovation (TSRI)”**

**ง. สิทธิและการยกเลิกบันทึกข้อตกลง**

ข้อ 11 กองส่งเสริมการวิจัยและบริการวิชาการมีสิทธิระงับการจ่ายเงินอุดหนุนตามบันทึกข้อตกลงหรือจ่ายเงินอุดหนุนเพียงบางส่วนแก่นักวิจัยในกรณีไม่รายงานผลตามข้อ 10

ข้อ 12 ในกรณีที่นักวิจัย ไม่สามารถดำเนินการวิจัยได้อย่างมีประสิทธิภาพ หรือใช้เงินผิดวัตถุประสงค์ตามที่ตกลงไว้ตามแผนงานที่กำหนด นักวิจัยจะต้องดำเนินการแจ้งให้กองส่งเสริมการวิจัยและบริการวิชาการทราบเป็นหนังสือโดยเร็ว และกองส่งเสริมการวิจัยและบริการวิชาการมีสิทธิในการระงับแผนงานชั่วคราว โดยให้อยู่ในดุลพินิจของคณะกรรมการบริหารงานวิจัยมหาวิทยาลัยมหาสารคาม

บันทึกข้อตกลงนี้ ทำขึ้น 2 ฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความโดยตลอดแล้ว จึงได้ลงรายชื่อไว้เป็นสำคัญต่อหน้าพยานและต่างเก็บไว้ฝ่ายละฉบับ

(ลงชื่อ) ผู้ให้ทุน

(ศาสตราจารย์ ดร.อนงค์ฤทธิ์ แข็งแรง)

ตำแหน่ง รองอธิการบดีฝ่ายพัฒนาโครงสร้างพื้นฐาน

วิจัย และนวัตกรรม

(ลงชื่อ) ผู้รับทุน

( )

หัวหน้าโครงการวิจัย

(ลงชื่อ) ผู้ร่วมวิจัย

( )

ตำแหน่ง............................................................

(ลงชื่อ) ผู้ร่วมวิจัย

( )

ตำแหน่ง............................................................

(ลงชื่อ) ผู้ร่วมวิจัย

( )

ตำแหน่ง............................................................

(ลงชื่อ) ผู้ร่วมวิจัย

( )

ตำแหน่ง............................................................

(ลงชื่อ) พยานฝ่ายผู้ให้ทุน

(นายนพวิทย์ ศรีเวียงธนาธิป)

ผู้อำนวยการกองส่งเสริมการวิจัยและบริการวิชาการ

(ลงชื่อ) พยานฝ่ายผู้รับทุน

( )

คณบดี/รองคณบดีที่กำกับดูแลด้านวิจัย